**Saksliste for møte i Læringsmiljøutvalget**

**Tid: 21.05.2021 kl. 10:00−12:00**

Tilstede:

Margrethe Karijord Johnsen - Leder

Sarah Naomi Lunner – Nestleder

Johanne Hedvig Løvli - Utvalgsmedlem

Ann-Charlot Brandstorp - Utvalgsmedlem

Annette Veberg Dahl - Utvalgsmedlem

Sveinung Dale - Utvalgsmedlem

Tommy Payne - Møtesekretær

Forfall:

Sonia Qadeer - Utvalgsmedlem

Frank Nam Kha Nguyen - Utvalgsmedlem

Observatører:

Elise Ager (Organisasjonskonsulent)

Marte Emilie Skjennem (Studentleder)

### Vedtakssak: Referat og saksliste 5 min

Referat og saksliste ble godkjent.

### Vedtakssak: Justeringer i kvalitetssystemet v / Tommy 15 min

Som følge av ny faglig organisering foretas det justeringer i kvalitetssystemet denne våren. Følgende står om dimensjonen læringsmiljøkvalitet:

*Læringsmiljø omfatter fysiske-, psykososiale-, organisatoriske-, digitale og pedagogiske forhold. Disse forholdene glir ofte over i hverandre og virker alle inn på studentenes studiesituasjon.*

*Det organisatoriske læringsmiljøet skal utformes slik at det bidrar til gode systemer for medvirkning, tilbakemelding og oppfølging av studentene. De pedagogiske rammebetingelsene skal fremme studentenes læring gjennom hensiktsmessig form, innhold og rammer. Det fysiske læringsmiljøet skal utformes slik at det skaper gode og inkluderende læringsarenaer. Det psykososiale læringsmiljøet skal styrke forhold som kan påvirke studentenes gjennomføringsevne og opplevelse av trivsel og helse*.

Det står imidlertid ikke en utdypning av det digitale læringsmiljøet, hvor det foreslås følgende tillegg til beskrivelsen (basert på utvalgets definisjon hentet fra Universell.no) (forslag A):

*Det digitale læringsmiljø handler om faktorer som berører bruk av IKT i læring, og hvordan bruk av IKT påvirker læreprosessene for studentene. Det digitale læringsmiljø handler om hvordan IKT brukes, integreres og utnyttes som en del av den pedagogiske virksomheten innen hvert enkelt fagområde.*

Videre har regjeringen lagt frem proposisjon 111 L (2020-2021) om ny UH-lov hvor det foreslås at læringsmiljøbegrepet skal utvides. Alternativt til suppleringen av det digitale læringsmiljøet, kan beskrivelsen endres i henhold til lovforslaget som følger (forslag B):

* *Det fysiske læringsmiljøet inkluderer bygninger, omgivelser og kravet til universell utforming.*
* *Det psykososiale læringsmiljøet dreier seg om de mellommenneskelige forholdene, der trivsel og samhandling står sentralt.*
* *Det organisatoriske læringsmiljøet handler blant annet om hvordan utdanningene er organisert, herunder hvordan arbeidet med læringsmiljøet spesielt er organisert.*
* *Det digitale læringsmiljøet handler om bruk og utvikling av IKT i læring, og hvordan IKT brukes, integreres og utnyttes som en del av den pedagogiske virksomheten innenfor hvert enkelt fagområde.*
* *Det pedagogiske læringsmiljøet omfatter utforming av læringsmål, form og innhold for et studieprogram eller emne, slik som valg av læringsaktiviteter og vurderingsformer, og hvordan det faglige innholdet ellers presenteres.*

Forslag til vedtak:

A) Supplering av det digitale læringsmiljøet i henhold til forslag A

B) Endring i henhold til forslag B i henhold til regjeringens innstilling til ny UH-lov

Utvalget vedtok forslag A med innspill til mindre justeringer i utforming av teksten:

*Det digitale læringsmiljø handler om faktorer som berører bruk av IKT i læring, hvordan bruk av IKT påvirker læreprosessene for studentene og hvordan IKT brukes, integreres og utnyttes som en del av den pedagogiske virksomheten innen hvert enkelt fagområde.*

Vedtakssak: Godkjenning av forslag om læringsmiljøpris v / Margrethe 20 min

Arbeidsgruppa har utarbeidet forslag til læringsmiljøpris (se vedlegg).

Forslag til vedtak:

A) Forslaget godkjennes

B) Forslaget godkjennes ikke

C) Forslaget godkjennes med endringer

Dersom LMU vedtar at det skal utdeles læringsmiljøpris, tas utvalget med i diskusjon om eventuelle prispenger eller andre måter å premiere vinner på. Forslag til vedtak om læringsmiljøpris ferdigstilles i denne saken.

Utvalget vedtok forslag A (4 stemte for A og 1 stemte for C) og at det skal etableres en årlig læringsmiljøpris ved HiØ.

Kommentarer / innspill:

* Krav til at det legges ved dokumentasjon i nominasjon av kandidater
* Komitéen bør bestå av medlemmer av LMU og studenter knyttet til Studentparlamentet

Det ble videre diskutert organisering og kriterier for pris henholdsvis for studenter og ansatte. Arbeidsgruppen utarbeider endelig forslag til utvalgsmøte 17. Juni 2021.

Orienteringssak: SHoT (Studentenes helse- og trivselsundersøkelse) v/ Sarah og Annette 40 min

26. april 2021 ble tallene for SHoT offentliggjort, dette var ikke oppløftende tall for Høgskolen i Østfold. Mange av våre studenter har det vanskelig, og sliter med ensomhet og lav sosial kontakt med andre. Sarah

Prorektor for utdanning orienterer om hvordan høgskolen følger opp resultatene ved institusjonen.

Orienteringssak: Studiestart 2021 v/ Tommy 15 min

Prosjektleder for studiestart for førsteårsstudentene 2021 orienterer om arbeidet så langt knyttet til studiestart og mottak av nye studenter

Orienteringssak: Fadderuken 2021 v/ Fadderleder Mats 10 min

Fadderleder presenterer foreløpig fadderprogram for høsten 2021.

Eventuelt